ועדת הכלכלה, כנסת 25, פרוטוקול מספר 1, 2023-01-10 00:00

): צוהריים טובים, אני מתכבד לפתוח את ישיבת הוועדה

):  זוהי ישיבה חגיגית, ישיבה שבה אנחנו נצביע על מועמדות של חבר הכנסת ביטן

):  לפני שנעבור להצבעה אספר שאת דוד אני מכיר הרבה שנים

):  ובשנים שנכנסתי לכנסת הוא היה מורה טוב

):  למדתי ממנו הרבה, למדתי מהניסיון שלו, מהיכולות שלו, מיכולות התמרון שלו כיושב-ראש קואליציה, שעכשיו אני עובר את זה ומנסה ללמוד את זה

):  דוד, האמת היא שבכל מקום שאני הולך, החבר'ה הוותיקים אומרים לי: תשמע, אם תהיה כמו דוד ביטן כיושב-ראש קואליציה – אתה תצליח פה

):  כולם מפרגנים לך על התפקיד הזה, מימין ומשמאל

):  אני בטוח שאת הניסיון שלך אתה תביא לוועדה הזו שהיא ועדה החשובה מאוד

):  ועדה שנוגעת בסופו של דבר בכל נושא פה, נוגעת בכל אזרח ואזרח מכיוונים שונים

):       אני שמח שאתה יושב-ראש הוועדה, אני בטוח שתצליח במשימה

):  נראה לי שזו תהיה הוועדה עם הכי הרבה בדיחות ודברים מהסוג הזה, וצריך לשמור לזה זמן

דוד ביטן: אין לי כל כך הרבה בדיחות

): יש לך בלי סוף

):  הוא גם מחדש, הוא לא חוזר על אותן בדיחות

):  יש גם דרישה מחברי הוועדה לסוכריות על בסיס קבוע

דוד ביטן:  נביא להם

): יפה

):  אם כך, בהתאם להוראות סעיף 106(א)(1) לתקנון הכנסת, הוועדה תבחר יושב-ראש מבין חבריה לפי המלצת ועדת הכנסת

):  ועדת הכנסת החליטה להמליץ לוועדת הכלכלה לבחור בחבר הכנסת דוד ביטן כיושב-ראש הוועדה

):  מי בעד? מי נגד? מי נמנע?             

): אושרה

):      אם כך, ההחלטה עברה פה אחד

):  חבר הכנסת דוד ביתן, שיהיה בהצלחה

דוד ביטן: תודה לכם על האמון

דוד ביטן:  אני קודם כל רוצה להודות ליושב-ראש הוועדה הקודם, מיכאל ביטון, שעשה עבודה טובה בתקופה לא קלה

דוד ביטן:  עשה את המלחמות החברתיות שהוא האמין בהם, יחד עם חברי הוועדה וגם דברים אחרים

דוד ביטן:  כל הכבוד על מה שעשית

דוד ביטן:  אתה אתנו בוועדה אחר כך או שוויתרת?         
         

מיכאל ביטון: אני פה עכשיו

דוד ביטן: עכשיו

דוד ביטן:  אבל תהיה איתנו בוועדה?     

מיכאל ביטון: יש לי מקום בכספים ויש לי ועדה מיוחדת

בועז טופורובסקי: הוא אומר לך שלא

דוד ביטן: בסדר, אז תבוא לבקר אותנו קצת

מיכאל ביטון: למשימות מיוחדות

): התשובה היא לא

דוד ביטן: האמת שעוד לא נכנסתי וכבר הכניסו אותי קצת למלחמות עם ההסכמים הקואליציוניים ומחר אצטרך לבוא ולפתור את הבעיה הזאת כי אנחנו לא נאפשר שוועדת הכלכלה תיהפך להיות הוועדה לצרכנות

דוד ביטן:  ועדת הכלכלה היא ועדה חשובה לאורך שנים, היא מטפלת במרקם החיים במדינת ישראל ואנחנו נמשיך כך

דוד ביטן:  כמובן שיהיו פשרות, אני לא אומר שלא, אבל לא צריך להגזים

דוד ביטן:      יש לנו הרבה דברים לטפל והרבה דברים לעשות, אנחנו נעשה אותם במשותף – קואליציה ואופוזיציה ביחד

דוד ביטן:  אני לא מאמין בשיטה שהכול יהיה על צד אחד

דוד ביטן:  לכן אנחנו נשתף פעולה בוועדה לטובת העניין, לטובת הציבור הרחב, כמובן, תוך שמירה על הקואליציה, אני לא אומר שלא, אבל עדיין נפתור את כל הבעיות ביחד

דוד ביטן:  יהיו גם ועדות משנה, כבר ביקשו ממני ועדות משנה

דוד ביטן:  כמובן שנחלק את זה חצי-חצי, חצי לאופוזיציה וחצי לקואליציה

דוד ביטן:  זה לא יהיה על טהרת צד אחד

דוד ביטן:  תודה ואני מאחל לכולם עבודה נעימה בתוך הוועדה הזאת

דוד ביטן:  תודה ליושב-ראש על האמון

דוד ביטן:  וועדת הכספים: מה שאני מציע שכל הסמכויות שלה נעביר לוועדת הכספים

משה גפני: לא

דוד ביטן: אתם רוצים לקחת לי את כל סמכויות ועדת הפנים, אז אנחנו נעשה הפוך

דוד ביטן:  אתה מבין

דוד ביטן:  נעביר את זכות הדיבור ליושב-ראש, בבקשה כבוד היושב-ראש

אמיר אוחנה: תודה לך יושב-ראש הוועדה

אמיר אוחנה:  תודה לחברות וחברי הוועדה

אמיר אוחנה:  ועדת הכלכלה היא אחת המרכזיות בבית הזה, חובקת עולם מבחינת תחומי העיסוק וההשפעה על אזרחי ישראל – זה לא רק כלכלה, זה תחבורה, תקשורת, זה המאבק בתאונות הדרכים שהוא אחד הנושאים הכואבים שיש לנו במדינה

אמיר אוחנה:      הוועדה הזו התברכה ביושב-ראש שיש לו ניסיון מוכח בגישור בין חלקי הבית, ביכולות להביא להסכמות, יכולות להביא דברים לכדי ביצוע

אמיר אוחנה:  דוד, אני חושב שהניסיון הזה שלך יהיה ברכה גדולה גם לוועדה וגם לבית הזה

אמיר אוחנה:  ובעזרת השם, אני מאחל לך שתעשה ותצליח, יחד החברים כולם

דוד ביטן: כמובן

דוד ביטן:  בבקשה, בוסו

אוריאל בוסו: אדוני יושב-ראש הכנסת ויושב-ראש הוועדה

אוריאל בוסו:  מבחירה ביקשתי להיות חבר בוועדת כלכלה, גם בגלל חשיבות הוועדה וגם בגלל שאני מכיר אותך היושב-ראש, דוד

אוריאל בוסו:  אתה יודע שאנחנו היינו שנים חברים במוניציפלי עוד לפני הכנסת

דוד ביטן: נכון

אוריאל בוסו: ההיכרות שלנו היא משם ואני מכיר את היכולות שלך בוועדות הקודמות שהיית, כשהיית ועדת הפנים ועוד כהנה וכהנה

אוריאל בוסו:      הוועדה הזו היא ועדה חשובה, וגם אני כיושב-ראש ועדת הבריאות שאמור אולי קצת בדברים שאמרת, כחלק מוועדת הכלכלה, אנחנו נגיע להסכמות

אוריאל בוסו:  שום דבר לא יהיה באי-הסכמה

אוריאל בוסו:  אני מאמין שנסתדר, כי בסוף יש לנו המון, המון, המון לשנינו בוועדות דברים שצריך להוביל ולהריץ

אוריאל בוסו:  אז לחפש את מירב הסמכויות שלא נוכל לעשות בהם הרבה – זאת לא חכמה גדולה

אוריאל בוסו:  אני לא מאמין בזה

אוריאל בוסו:  רק מה שלצורך

אוריאל בוסו:      שיהיה לך בהצלחה ואנחנו כאן לצדך

דוד ביטן: תודה

דוד ביטן:  היינו ביחד בפריז במשלחת, לא הפסקנו לאכול שם קוסקוס, לא הבנתי מה הולך פה

דוד ביטן:  כל ארוחה היה קוסקוס

אוריאל בוסו: בחרתי גם להיות איתך בוועדה בשביל שהמשלחות ימשיכו

דוד ביטן: יהיה, אל תדאג

דוד ביטן:  אייכלר, בבקשה

ישראל אייכלר: המשנה אומרת איזו מידה טובה שיבור לו האדם

ישראל אייכלר:  כל אחד אומר מידה אחרת טובה שאדם צריך לבחור

ישראל אייכלר:  רבי אלעזר בן ערך אומר: לב טוב

ישראל אייכלר:  זאת הבחירה הטובה ביותר

ישראל אייכלר:  חשבתי, מה אפשר להגיד על דוד ביטן שכל אחד יודע ואף אחד לא יתווכח איתי? יש לך לב רחב, לב טוב

ישראל אייכלר:  אני זוכר שהיית יושב-ראש ועדת הכנסת

דוד ביטן: אני שמן, אתה רוצה שלא יהיה לי לב רחב

ישראל אייכלר: בשביל לב כזה גדול צריך מקום

ישראל אייכלר:  וכשהיית יושב-ראש ועדת הכנסת כל הבירוקרטיה הזאת שהייתה בבניין הזה השתנתה לגמרי

ישראל אייכלר:  עובדי הכנסת, חברי הכנסת, כולם הרגישו אצלך בבית, וזה חוץ מאשר הפיצוחים והפירות שהיו על השולחן, גם הסוכריות במליאה וכל הדברים הטובים

דוד ביטן: לא הבאתי לכם, אבל יש לי בחדר

דוד ביטן:  אם אתם רוצים, אביא לכם

ישראל אייכלר: אתה חייב להביא

ישראל אייכלר:  בכל אופן, אני מברך אותך שאת הלב הטוב והרחב שיש לך תשרה על הוועדה כולה

ישראל אייכלר:  ובעזרת השם, כולנו נעמוד לעזרתך

ישראל אייכלר:  בהצלחה

אריאל קלנר: דוד, אני רוצה לאחל לך את כל ההצלחה שבעולם

אריאל קלנר:  ניחנת בכישורים וביכולת מדהימה להעביר ולקדם את הדברים שאתה רוצה, וגם לעשות את זה בחן, בשכל טוב, בשותפות, בהסכמות, בדרכים נעימות, בנועם

אריאל קלנר:  אני מאחל לכולנו שתהיה לנו פה עבודה פורייה ולך הצלחה גדולה

אריאל קלנר:  ואני מאוד-מאוד שמח שיש לי את הזכות להיות בוועדה הזו בראשותך

אריאל קלנר:  בהצלחה

דוד ביטן: יולי, אתה צריך ללכת לוועדת החוץ והביטחון

יולי יואל אדלשטיין: בלי יושב-ראש הכנסת ובלי יושב-ראש ועדת הכנסת, אין לי מה לעשות שם

יולי יואל אדלשטיין:  ברשות יושב-ראש הוועדה ויושב-ראש הכנסת, אני קודם כל רוצה לברך את המנכ"ל הנכנס החדש, בהצלחה

יולי יואל אדלשטיין:  הצלחתך הצלחתנו במלוא מובן המילה

יולי יואל אדלשטיין:  גילוי נאות, אני מכיר את דוד ביטן הרבה לפני שהוא הפך לחבר כנסת

דוד ביטן: ברור, קיבלת ממני הרבה קולות

יולי יואל אדלשטיין: זה נכון

אמיר אוחנה: תלמד אותי יולי, שאקבל גם

יולי יואל אדלשטיין: הדרך כבר עבדה כי עשיתי איתו סיורים לפני הבחירות המוניציפליות בראשון בקרב העולים, היו זמנים

יולי יואל אדלשטיין:  ובנימה רצינית, אני רוצה לומר כך: קודם כל דוד, לא צריך להסביר לך, אתה מקבל ועדה חשובה מאוד בכל מה שקשור לתחומים חברתיים-כלכליים

יולי יואל אדלשטיין:  אלמלא הנוכחות של משה גפני, הייתי אומר שהכי חשובה, אבל אני לא רוצה להסתכן

יולי יואל אדלשטיין:  אני סמוך ובטוח שהמשפטים שאמרת כאן על כך שתהיה ועדה של כולם, זה לא רק משפט יפה שכולנו אומרים כשמקבלים ועדה, במקרה שלך, זאת גם היכולת המוכחת, כשבמיוחד פה אלה לא נושאים שהם באיזו מחלוקת פוליטית לרוב אלא באמת טיפול בנושאים לטובת האזרחים, ואתה תעשה את זה על הצד הטוב ביותר

יולי יואל אדלשטיין:       לחברי הוועדה אני יכול לומר כמי שהיה איתך בשיתוף פעולה כיושב-ראש כנסת כשאתה היית יושב-ראש הקואליציה – כן אפשר לצאת מזה בלי סכרת

יולי יואל אדלשטיין:  אני יצאתי מזה בלי סכרת ועם המון יכולת לספר בדיחות על כורדים ותימנים

יולי יואל אדלשטיין:  אני לא נוהג לעשות את זה, אבל היכולת קיימת

דוד ביטן: יש לי גם על עדות אחרות

דוד ביטן:  תירגע

יולי יואל אדלשטיין: אני רוצה לאחל לך המון בהצלחה

יולי יואל אדלשטיין:  הוועדה הזאת משפיעה על חיי כולנו, מפקחת על כמה וכמה משרדי ממשלה ואתה האיש הנכון במקום הנכון

יולי יואל אדלשטיין:  תודה

דוד ביטן: יושב-ראש ועדת הכספים

משה גפני: אני רוצה לברך אותך על התפקיד הזה, זהו התפקיד רציני מאוד וחשוב מאוד

משה גפני:  הדבר היחיד שמאפיל עליו זה ועדת הכספים

משה גפני:  ואני מתחייב בשם ועדת הכספים לעבוד איתך בשיתוף פעולה

דוד ביטן: אין בעיה, נסתדר

משה גפני: ואז, גם יהיו לי סוכריות וגם כמה בדיחות על תימנים

משה גפני:  אתה שינית את העדה עכשיו?     

דוד ביטן: לא

דוד ביטן:  אשתי תמניה, קיבלתי ממנה אישור עד שאני בא הביתה

משה גפני: בסדר

משה גפני:  אבל כל מי שנמצא בוועדה של דוד ביטן, כל מי שעובר לידו מחייך

משה גפני:  אני מסכים עם הרב אייכלר, המשנה על לב טוב מתאימה לך

משה גפני:  אני מאחל לך בהצלחה

משה גפני:  ובאמת שהוועדה הזאת היא ועדה רצינית וחשובה, וכל מה שנעשה מסביב, הכול צריך להיעשות בהסכמה

דוד ביטן: זה נכון

דוד ביטן:  גם אתה נוהג כך

דוד ביטן:  הייתי אצלך בוועדה, תמיד אתה עושה הפסקה, הולכים הצידה, מדברים, מגיעים להסכמות – זאת השיטה הכי טובה, תאמין לי

משה גפני: שיהיה לך בהצלחה

משה גפני:  הצלחתך היא הצלחתנו

דוד ביטן: מיכאל

מיכאל ביטון: דוד ביטן, כבוד גדול שאתה מחליף אותי בוועדה הזאת ותהיה פה רציפות

מיכאל ביטון:  אמרו שיש לך לב, אבל הלב בא לידי ביטוי ברגישות חברתית

מיכאל ביטון:  ראיתי את זה כשהייתי שר במשרד הביטחון בתקופת הקורונה, ונאבקנו יחד למען חיילים בודדים ולמען חיילים בכלל, והלכת והבאת כסף מיוחד מהאוצר לחיילים בודדים, והענקנו את זה מידית בקורונה – מענקים תוספתיים של 12,000 שקל לכל חייל

מיכאל ביטון:  הזכויות האלה של אכפתיות, אהבת אדם והרגישות החברתית, זה דבר שיש לך

מיכאל ביטון:       הוועדה הזאת מרתקת

מיכאל ביטון:  יש לה שמונה משרדי ממשלה, כמעט קשה להגיע לכל הפרטים ולכל העניינים

מיכאל ביטון:  היא דורשת עבודה אינטנסיבית

מיכאל ביטון:  אני יכול להגיד לך שבוועדת כלכלה של הכנסת ה-24, עשינו 800 שעות דיון, 317 דיונים מגוונים, 50 הצעות חוק, 18 התקבלו בקריאה שנייה ושלישית

מיכאל ביטון:  60 מתוך 71 פירטי חקיקה, חקיקת משנה הסתיימו, יש לך תשעה לסיים

מיכאל ביטון:  יגיעו אליך המון-המון נושאים

מיכאל ביטון:  עשינו רפורמות גדולות שצריך להמשיך אותם

מיכאל ביטון:  ואני יודע שאתה בן אדם אמיץ שאומר מה שהוא חושב, לא מפלה

מיכאל ביטון:  אחד ההישגים של ועדת כלכלה זה מעל 97% הצבעה פה אחד –  קואליציה ואופוזיציה, כולל חברי אופוזיציה שהחליפו אותי במילוי מקום, כולל מקלב שישב על הכיסא ואני ידעתי שהמדיניות תישמר

מיכאל ביטון:  את הרוח הזאת יש לך, כי אתה בן אדם של הסכמות

מיכאל ביטון:       אני רוצה להגיד לך גם שיש לך צוותים מעולים

מיכאל ביטון:  יש לך את מנהלת הוועדה, ד"ר עידית חנוכה; את היועץ המשפטי, עורך דין איתי עצמון, להם יש צוותים

מיכאל ביטון:  הממ"מ, אגף המחקר של הכנסת, תומך בוועדה הזאת בצורה עוצמתית

מיכאל ביטון:  הדובר, ליאור, צנוע, לדעתי אחד הדוברים הכי טובים בכנסת

מיכאל ביטון:  אתה מוקף בליגת על של צוותים

מיכאל ביטון:  ואני אבוא לעבוד איתך ונעשה ישיבת חפיפה

מיכאל ביטון:  אחרי כל ההומור והבדיחות, האיש הנכון במקום הנכון

מיכאל ביטון:  בהצלחה, דוד

דוד ביטן: תודה רבה

דוד ביטן:  פינדרוס צריך ללכת

דוד ביטן:  אתה צריך להיות יושב-ראש ועדה עוד מעט

יצחק פינדרוס: תשמע, אני מסתכל על יושב-ראש הכנסת ואני יושב רגוע, כל זמן שהוא לא קם

יצחק פינדרוס:  דוד, אמרו את זה קודם היום וזאת האמת, אתה שואל אותי מעל הכנסת –  ועדת כספים, הוועדות החשובות, בסוף הליבה של הצרכים של אזרחי ישראל, ואיפה שהם נתקלים בבירוקרטיה, ואיפה שהם נתקלים בו בשלטון, זה פה בוועדה הזאת מכל הוועדות

אמיר אוחנה: זה אחרי שגפני הלך

דוד ביטן: גפני גם יודע את זה, זה בסדר

דוד ביטן:  אפשר לחלק צ'קים, אבל בסוף האזרח כשהוא נתקל בבירוקרטיה, נתקל בעוד קיר - - -     

דוד ביטן: הוועדה הכי חשובה היא פניות הציבור, היא יכולה לטפל בכל דבר

דוד ביטן:  בכל פניית ציבור הוא זכאי לטפל בה

יצחק פינדרוס: פה זה הליבה

יצחק פינדרוס:  ודוד, לך יש לב באמת רחב לליבה, ובליבה באמת יש הסכמה

יצחק פינדרוס:  בסופו של דבר, אם מורידים את המסכות, יש הסכמה

יצחק פינדרוס:  אין שום סיבה שלא תהיה הסכמה

יצחק פינדרוס:  אתה האיש הנכון במקום הנכון ואני מאחל לך באמת הרבה הצלחה

דוד ביטן: אופיר

): אנחנו ממשיכים לוועדה הבאה

):  בהצלחה

דוד ביטן: אנחנו נמשיך

דוד ביטן:  יש עוד אנשים שרוצים לדבר

שלום דנינו: דוד, אני גם צריך לצאת לוועדה של יולי

שלום דנינו:  אני רוצה רק לאחל לך בהצלחה רבה

שלום דנינו:  אני מכיר את דוד למעלה מ-30 שנה של חברות טובה

שלום דנינו:  שמח על יום כזה, שמח על כל יום בחברות הזאת

שלום דנינו:  דוד ניחן במנהיגות טבעית שמצליחה גם להוביל ביצוע וגם ברוח טובה

דוד ביטן: ביסמוט

בועז ביסמוט: דוד, למעשה לא תכננתי לדבר

בועז ביסמוט:  אמרת בועז, ואני לא רוצה להפלות את הליכוד בוועדות

בועז ביסמוט:  רק אגיד דבר אחד, כולם מדברים על הלב שלך, אני דווקא אדבר על הראש שלך

בועז ביסמוט:  הרי הראש שלך גם הביא אותך עד הלום

בועז ביסמוט:  אני בטוח שתעשה עבודה טובה

בועז ביסמוט:  כולם מדברים על הקונצנזוס, בטח בימים כאלה סוערים, הם רק לא יודעים שאצלך פשוט מאוד אתה מביא את כולם לקונצנזוס בתנאי שמיישרים קו איתך

בועז ביסמוט:  כאיש ליכוד, זה דווקא מוצא חן בעיני

בועז ביסמוט:  שיהיה הרבה בהצלחה

בועז ביסמוט:  תודה רבה

דוד ביטן: תודה

דוד ביטן:  חנוך, רצית לדבר?     

חנוך דב מילביצקי: כן

חנוך דב מילביצקי:  יש הרבה דיבורים על שמחה וחיוכים וסוכריות ודברים כאלה שזה נחמד

חנוך דב מילביצקי:  דוד ביטן שאני מכיר משנת 2000 פחות או יותר, מעבר ללב הטוב שאמרו, הוא איש מאוד-מאוד חכם וחבר אמיתי

חנוך דב מילביצקי:  מישהו שתמיד יודע לתת עצה טובה

חנוך דב מילביצקי:  ואצלו עזרה זה מהלב באופן טבעי ובלי חשבון

חנוך דב מילביצקי:  אתה אדם נדיר בכלל ובטח בשדה הפוליטי

חנוך דב מילביצקי:  אני שמח מאוד לקרוא לך חבר שלי, ואני מאחל לך את כל ההצלחה שבעולם

דוד ביטן: נכון

דוד ביטן:  לא יודעים, אבל היית העורך דין שלי בכמה דברים

דוד ביטן:  עוד מישהו רוצה לדבר? בבקשה

אלון שוסטר: דוד, אנחנו לא מכירים, לעומת האחרים – מכירים פחות

אלון שוסטר:  הגיס שלי מראשון מכיר אותך טוב, מישל חלימי זה הגיס שלי, אנחנו נשואים לשתי אחיות

דוד ביטן: באמת? לא ידעתי

אלון שוסטר: משם אני מכיר

אלון שוסטר:  ואם יש דבר אחד שמעניין אותי ואפילו מרגש אותי בכנסת, זה לעבוד ביחד שכם אל שכם עם אנשים שאני לא מסכים איתם על כל דבר לטובתה של מדינת ישראל ואזרחיה

אלון שוסטר:  ומכל מה שאני שומע, אני חושב שזה מה שיקרה כאן, כך ראוי שיקרה

אלון שוסטר:  אני מחכה בכיליון עיניים לעבוד ביחד וכבר יש לנו חוק רציפות שצריך לעשות על חוק סימון ארץ המקור

אלון שוסטר:  אני מקווה שנעשה את זה כמה שיותר מהר וכמובן אהיה שותף נאמן לכל הפעילות כאן

אלון שוסטר:  תודה ובהצלחה גדולה

דוד ביטן: תודה

דוד ביטן:  בבקשה

אוהד טל: גם אני לצערי לא זכיתי להכיר אותך באופן אישי

אוהד טל:  עד לא מזמן צפיתי בך בעיקר דרך מסכי הטלוויזיה, ואפילו דרך המסכים התרשמתי ממך מאוד

אוהד טל:  אני רק רוצה לאחל לך הצלחה גדולה ושהרוח הטובה והדברים הנפלאים שנאמרו עליך כאן, שבאמת יהיו הבסיס לעבודה המשותפת

אוהד טל:  בהצלחה רבה

דוד ביטן: תודה

דן אילוז: אדבר בקצרה, הרבה כבר נאמר ולכן לא אחזור על הדברים, רק אגיד ואדגיש שאני מסכים שזאת כנראה הוועדה הכי חשובה בכל הכנסת, ושאתה הבן אדם הנכון להיות פה ולנהל אותה בחכמה ובהסכמות

דן אילוז:  במיוחד בזמן הזה שהציבור הישראלי סובל מאוד מיוקר המחייה, זה הופך את הוועדה להיות עוד יותר חשובה

דן אילוז:  אני מאחל לך בהצלחה ומקווה שנעשה הרבה דברים טובים לעם ישראל ביחד

דוד ביטן: תודה

דוד ביטן:  עוד מישהו

דוד ביטן:  מקלב, בבקשה

אורי מקלב: אמנם בפניות ציבור החבר פינדרוס מתמנה היום, אבל בכל אופן אני מרגיש חובה וזכות לבוא לברך אותך

אורי מקלב:  עידית, אני חושב שאני הכי ותיק מאלה שהיו פה מתוך ועדת כלכלה

דוד ביטן: כמה שנים כבר?     

אורי מקלב: 15 שנה

אורי מקלב:  הפעילות הראשונה שלי עשיתי כשכינסתי בכנסת ה-17, בפגרת הבחירות של הכנסת ה-17, כינסתי את ועדת הכלכלה

אורי מקלב:  זה בנושא מס בצורת

אורי מקלב:  כינסנו את הוועדה, הוועדה הייתה פעילה גם בתקופת הפגרה והיינו גם בסיורים

אורי מקלב:  זה היה עם אילטוב, זה היה בכנסת ה-18 או ה-17, אני כבר לא זוכר

עידית חנוכה: זה היה בסוף הכנסת ה-17

אורי מקלב: סוף ה-17

אורי מקלב:  היינו בסיור בדרום כאחת הפעולות הראשונות

אורי מקלב:  כך שאני חבר הרבה שנים בוועדת כלכלה

אורי מקלב:  גם כשלא הייתי חבר הבית, הייתי פה אורח קבוע

אורי מקלב:  היום אני אהיה הצרכן שלך גם בתור משרד התחבורה - -     

דוד ביטן: כסגן שר

אורי מקלב: - - ועל פי רוב בכנסת אני שליח של השרה שמטילה את הסמכות גם לשאילתות וגם לפעילות הכנסת כמקשר בין המשרד לבין הכנסת, כך שאהיה אורח קבוע

אורי מקלב:  הרבה דברים נעשו בוועדת כלכלה, אין ספק שהוועדה חשובה מאין כמוה, בלי השוואתה לוועדות אחרות, היא משפיעה מאוד-מאוד על המשק, על הציבור, על האזרח

אורי מקלב:  אין נושא שהיא לא נוגעת

אורי מקלב:  יש לך גם צוות נהדר, ייעוץ משפטי נהדר, מנהלת הוועדה, דקלה, כל העוזרים וכולם – צוות מיוחד ומיומן עם הרבה ניסיון ומסורת של עבודה

אורי מקלב:       דוד, אני מכיר אותך הרבה זמן

אורי מקלב:  אתה משאיר רושם, רישומך ניכר לא רק בסוכריות, רישומך ניכר, בכל מקום כל מה שעשית, פעלת, עשית, שברת מוסכמות, שום דבר ממה שהיה מקובל לא התאים לך, לא אמר לך שום דבר

אורי מקלב:  ואני רוצה להגיד לחברי הכנסת שהרבה מהזכויות שלהם שיש פה, שהם לא יודעים ונראה להם דבר מובנה מאליו, אני יודע הרי מה היה קודם ומה היה אחר כך, והיום הם זוכים לפירות

אורי מקלב:  כאן הכנסת, אבל הציבור באופן כללי, החברות והמשק שתרמת רבות

אורי מקלב:  אני מאחל לך שתצליח לפעול כפי שאתה רוצה

אורי מקלב:  תשמור קצת על המסגרות פה בוועדה

אורי מקלב:  הוועדה הזאת בכל אופן היא ועדה מקובעת, לא מקובעת, יש לה מסגרות, היא אוהבת מאוד לעבוד לפי כללים

אורי מקלב:  אז תנסה ככה בתוך המסגרות האלה, אם לא אומרים לך את זה, אז אולי זה מתקרב

דוד ביטן: אל תדאג

דוד ביטן:  יש מנהלת, יש יועץ משפטי

אורי מקלב: אולי זה המקום להזכיר את המנהלת הקודמת –  נכון, עידית – לאה ורון, שהייתה פה הרבה שנים

אורי מקלב:  אתה זוכר אותה?     

דוד ביטן: זוכר

דוד ביטן:  היא נפטרה לצערנו

אורי מקלב: נפטרה

אורי מקלב:  הייתה דומיננטית מאוד

אורי מקלב:  מטבע הדברים הייתה מגיעה לכזה יום

אורי מקלב:  היא לא נמצאת פה, אבל אנחנו יודעים את תרומתה וצריך לשלוח למשפחתה ניחומים ואת ההערכה הגדולה שיש לנו למנהלת הוועדה שהייתה כאן הרבה שנים

אורי מקלב:  דוד, ברכה והצלחה מכל הלב

דוד ביטן: תודה רבה

דוד ביטן:  תודה רבה לכולם

דוד ביטן:  הישיבה נעולה ונתראה בישיבות הבאות